|  |  |  |
| --- | --- | --- |
| **Tantárgy: Szakmai gyakorlat IV.** | **Kód**  **PMPENF674** | **Kreditszám: 5** |
| **A tantárgyért felelős szervezeti egység:** PMMIK, Pedagógiai Tanszék | **A kurzus jellege:**  ***gyakorlat*** | **Óraszám**  0-6-0 |
| **Előfeltételek**  Szakmai gyakorlat III. | **Az értékelés formája:**  ***gyakorlati jegy*** | **Tantárgyfelelős:** Dr. Bredács Alice |
| **A tantárgy tanításának alapelvei és céljai**  ***Alapelvek***:  Az esztétikus munkák készítésére alkalmas ismeretek és készségek megszerzése, a hallgatók kreativitásának, arányérzékének, színérzékének, ritmusérzékének stb. fejlődése, produktív (alkotó) részvételük) a kurzuson.  ***Célok***:  A hallgatók képesek legyenek szintézisbe hozni azt amit látnak, azzal a mit tudnak a képi világról. A világról alkotott ismereteiket vizuális eszközökkel is gyarapítani és közölni tudják a környezetükkel.  Az önálló feladatvégzéshez szükséges alapvető vizuális nyelv elsajátítása (kódolása / dekodolása) és készségszintű begyakorlása. A hallgató képes legyen megkülönböztetni a giccsest az igényes, esztétikus munkától. Képes legyen az egységes arculatok, illetve web felületek megjelenítésére. A színekkel, a térrel, a képszerkesztéssel, és a tipográfiai elméleti kérdésekkel kapcsolatos ismereteit a gyakorlatban képes legyen magas színvonalon és önállóan a különböző felületeken (papíron, rajzoló számítógépprogramokkal és különböző médiatechnikai eszközökkel) alkalmazni. | | |
| **Fejlesztendő kompetenciaterületek**   * + ***Tanulók személyiségfejlesztése*** – nyitott, kreatív, önértékelésre képes, a feladathoz esztétikai és szakmai szempontoknak egyaránt alkalmazkodni tudó személyek fejlesztése; differenciált tanulásfejlesztés, önszabályozó tanulás   + ***Tanulói (kis)csoportok tanulásának fejlesztése*** – a közös munkákon, és elemzéseken végzett differenciált tanulásfejlesztés és együttműködő tanulás.   + ***Tanulási/tanítási folyamat tervezése*** – a tervezéselmélet feladatokra irányuló, majd komplex gyakorlati alkalmazása, a munkák önértékelése és csoportos értékelése, együttműködés a tanulókkal. (Folyamatosan ismétlődik három elem: A vizuális feldolgozást igénylő feladat elméleti megalapozása, maga a feladat és a hallgató, ill. a csoport reflektálása a feladatra.)   + ***A szaktudományi tudás felhasználása*** – a tanulók műveltségének, készségeinek és képességeinek fejlesztése: a hallgatók szakterületre vonatkozó fogalmainak, fogalomrendszereinek fejlődését elősegíteni; az elméleti tartalmakat gyakorlatba átültetni képes szaktudás kialakítása.   + ***Az egész életen át tartó tanulást megalapozó (kulcs)kompetenciák fejlesztése*** – a gyakorlati foglalkozásokon és azokon kívül is a folyamatos tanulás, szakmai együttműködés.   + ***Tanulási/tanítási folyamat szervezése*** – a koncepcionális, stratégiai, taktikai és gyakorlati tudás megszerzése, hatékony tanulási környezet feltételeinek kialakítása, fejlesztése, reflektív elemzése, értékelése, együttműködés a tanulókkal.   + ***Tanulás/tanítás folyamatának, eredményességének, teljesítményének elemző (ön)reflektív értékelése –*** az (ön)értékelés funkcióinak megfelelő módszerek, eszközök alkalmazása, a tanulói alkalmazás, felhasználás támogatása.   + ***Szakmai fejlődésben elkötelezettség, önművelés*** – a munkáját segítő szakirodalom folyamatos követése, önálló ismeretszerzés, személyes tapasztalatainak tudományos keretekbe integrálása, a saját munkájának tudományosan megalapozott eszközöket felhasználó értékelése. | | |
| **A tantárgy főbb tematikai csomópontjai**   1. **A betű:** a betűk szerkezetének és stílusjegyeinek elemzése, betűalakok, betűtípusok, betűcsaládok, optikai hatások, a betű és a színek, a térhatású betű 2. **Olvasáspszichológia** (a betűk felismerésének akadályai), tömbösítés, blokkok 3. **Tipográfia:** betűválasztás, a betű és a környezet kölcsönhatásai, a szöveg elhelyezése, méretezése, a szövegtükör, olvashatóság, az olvashatóság akadályai, optikai hatások és trükkök. 4. **Arculat és design:** a tartalmi koherenciai, a stílus, a harmónia, a szimbólumok, lógok, reklámszövegek. 5. **Médiatermékek elemzése**: kidolgozott szempontrendszer alapján: funkció, tartalom, forma, szerkezet, rejtett üzenetek   **Kiegészítés: alkalmazott pszichológiai elemek:**  Vizuális felfogóképesség, vizuális memória, asszociáció, a színek pszichológiai hatása, a reklám, a figyelem felkeltése, zsúfoltság, zaj a kommunikációs csatornában. | | |
| **Követelmények, a tanegység teljesítésének feltételei**  Az elmélettel kísért gyakorlati részfeladatok folyamatos elvégzése – ***műfaji megkötöttség nélkül*** – mivel a vizuális alapfogalmak és viszonyrendszerek egyformán értelmezhetők a sík-, a tér, valamint az idő  Egy-egy témában rövid kiselőadás tartása, aktív részvétel a kooperatív, kiscsoportos, ill. egyéni munkában.  A feladatmegoldásokban minden korábban alkalmazott kérdésre fókuszálni kell egy-egy: például, arány, szín, tér, tipográfia stb.  Minden órára minden hallgató hozza az elkészített feladatait pendrive-n. A feladatok megoldásai kacsolódnak a hallgató választott vizsgamunkájához. 3 hallgató bemutatja az anyagát és szövegesen értékeli azt. A csoport közösen megállapított szempontrendszer szerint szintén értékeli a látott anyagokat.  **A kész és időrendi sorba szedett mappát papír és digitális formátumban is be kell adni (rajzolt, vagy nyomtatott formában, CD-n, illetve bemutatni pendrive-n)**  Az érdemjegy megállapítása a beadott feladatok alapján történik.  Részvételi követelmény: az órák legalább 70%-án kötelező a részvétel. Ennél alacsonyabb részvételi arány esetén csak orvosi igazolás bemutatásával teljesíthető a tantárgy.  Pótlás, javítás egyénenként egyeztetett módon a vizsgaidőszak első hetében lehetséges. Szükség esetén egyéni konzultáció kérhető. | | |
| **Kötelező irodalom**  **Kepes György** (1979): *A látás nyelve.* Gondolat Kiadó, Budapest  **Itten, J.** (1997): *A színek művészete.* Göncöl Kiadó, Budapest  **Szántó Tibor** (1986): *A betű.* Akadémiai Kiadó, Budapest  **Hoppál Mihály, Jankovics Marcell, Nagy András** és **Szemadám György** (2004): *Jelképtár.* Helikon Kiadó, Budapest | | |
| **Ajánlott irodalom**  **Arnheim**, R. (1979/2004): *A vizuális élmény. Az alkotó látás pszichológiája.* Aldus Kiadó, Budapest  **Bálványos Huba** (1998): *Esztétika-művészeti ismeretek, esztétikai-művészeti nevelés.* Balassi Kiadó**,** Budapest  **Bálványos Huba** és **Sánta László** (2000): *Vizuális megismerés, vizuális kommunikáció*. Balassi Kiadó,Budapest  **Bergström,** B. (2009): *Bevezetés a vizuális kommunikációba.* Scolar Design sorozat. Scolar Kiadó, Budapest  **Dorfles,** G., **Pawek,** K. és **Volli,** U. (1986): *A giccs.* Gondolat Kiadó, Budapest  **Fairs, Marcus** (2006): *Design a 21. században*. Alexandra kiadó, Budapest  **Farkas András** (szerk., 1997): *Vizuális művészetek pszichológiája* 2., Nemzeti Tankönyvkiadó Zrt., Budapest  **Farkas András** és **Gyebnár Viktória** (szerk., 1997): *Vizuális művészetek pszichológiája* 1., Nemzeti Tankönyvkiadó Zrt., Budapest  **Hámori Miklós** (1994): *Arányok és talányok.* Typotex Kiadó, Budapest, vagy Magyar Elektronikus Könyvtár: http://mek.oszk.hu/00800/00853/00853.pdf  **Horváth Dénes** (1981): Szín és forma. Móra Ferenc Könyvkiadó, Budapest  **Ihász Zsuzsa** (1998): *Művészeti technikák könyve,* Helikon Kiadó, Budapest  **Kárpáti Andrea** (szerk., 1995): *Bevezetés a vizuális kommunikáció tanításához.* Nemzeti Tankönyvkiadó Rt.**,** Budapest  **Kent, Sarah** (1996): *Kompozíció - A képi elemek elrendezésének elmélete és gyakorlata.* Kiadó, Budapest  **Krejca, Ales** (1986): *A művészi grafika technikái.* Corvina Kiadó, Budapest  **Lisák György** (1998): *A formáról.* Láng Kiadó és Holding Rt., Budapest  **Moles,** A. A.(1975): *A giccs, a boldogság művészete.* Gondolat Kiadó, Budapest  **Panofsky, Erwin** (1984): *A jelentés a vizuális művészetekben.* Gondolat Kiadó, Budapest  **Rézművesné Nagy Ildikó** (szerk,: 1999): *Médianevelés a közoktatásban: Segédanyag a Mozgóképkultúra és médiaismeret tanításához.* Kiadta a BAZ megyei Pedagógiai Intézet, Miskolc  **Schuster**, M. (2004): *Művészetlélektan.* Panem Kft., Budapest  **Szabó Vince** (2011): *Honlapépítés a XXI. században.* Jedlik Oktatási Stúdió  **Szenteczky Csaba** (2003): *A nyomtatott grafika története és technikái,* Műszaki Könyvkiadó, Budapest  **Tóth Géza** (1998): Az animációs film helye és szerepe a hazai médiaoktatásban külföldi példákkal. *Új Pedagógiai Szemle*, március  **Weinschenk,** S. (2011): *100 dolog amit minden tervezőnek tudnia kell az emberekről.* Kiskapu Kiadó, Budapest  **West,** S. (1998): *Stílusgyakorlatok – A tipográfia és az oldaltervezés hagyományos és modern megközelítése.* UH Kiadó, Budapest  **Zeegen, Lawrence** (2005): *Digital Illustration*, RotoVision, Brighton  **Csibra István** és **Szerdahelyi István (**1977): *Esztétikai ABC.* Kossuth Könyvkiadó, Budapest.  **Zombori Béla** (1998): *Művészeti és építészettörténeti kifejezések gyűjteménye.* Műszaki Könyvkiadó, Budapest.  **Buzási Marganić Mária** (2005): *A vizuális kultúra alapjai.*Digitális tankönyv. SOMBOR,.http://hu.scribd.com/doc/24735625/A-vizualis-kultura-alapjai  **Felhasználható honlapok**  http://www.inf.unideb.hu/~ludens/tipografia/tipo-irod.html | | |
| **A tantárgy oktatásáért felelős oktató:** | | |

**Tematika**

1. ***A kurzus ismertetése***: célok, követelmények (Mi látható a világból? Mit tudunk a világról? Vizuális ismeretszerzés, szelekció, absztrakció, rejtett információk.)
2. **A betű:** a betűk szerkezetének, szerkesztésének és stílusjegyeinek elemzése, betűalakok
3. **A betű:** betűtípusok, betűcsaládok
4. **A betű:** a kötetlen betűforma
5. **Kreatív írás:** A **monogram**
6. **Szavak** írása, optikai hatások, a betű és a színek, a térhatású betű
7. **Olvasáspszichológia** (a betűk felismerésének akadályai), az olvashatóság, az olvashatóság akadályai
8. **Tipográfia:** betűválasztás szabályai, a betű és a környezet kölcsönhatásai, a szöveg elhelyezése, méretezése
9. **Tipográfia:** a szövegtükör, optikai hatások és trükkök
10. **Arculat és design:** a tartalmi koherenciai, a stílus, a harmónia
11. **Arculat és design:** a szimbólumok, lógok, reklámszövegek
12. **Médiatermékek elemzése**: kidolgozott szempontrendszer alapján: funkció, tartalom, forma, szerkezet, rejtett üzenetek
13. **Alkalmazott pszichológia:** Vizuális felfogóképesség, vizuális memória, asszociáció, a színek pszichológiai hatása, olvasáspszichológia, a téri látás, a reklám, a figyelem felkeltése.
14. **A kurzus értékelése** *a megbeszélt tartalmakon és a beadott munkákon keresztül. A beadott munkák reprezentálják a tanulási folyamatot.*